Document ID: 31995R2678

NEUVOSTON ASETUS (EY) N:o 2678/95,
annettu 17 päivänä marraskuuta 1995,
väliaikaisen polkumyyntitullin jatkamisesta Indonesiasta, Korean tasavallasta, Taiwanista ja Thaimaasta peräisin olevan mononatriumglutamaatin tuonnissa
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisöjen jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun asetuksen (EY) N:o 3283/94 (1) ja erityisesti sen 23 artiklan,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2) ja erityisesti sen 11 artiklan,
ottaa huomioon komission ehdotuksen,
sekä katsoo, että
komission asetuksella (EY) N:o 1754/95 (3) on otettu käyttöön väliaikainen polkumyyntitulli Indonesiasta, Korean tasavallasta, Taiwanista ja Thaimaasta peräisin olevan mononatriumglutamaatin tuonnissa,
asiaan liittyvien seikkojen tarkastelua ei ole vielä saatu päätökseen, ja komissio on ilmoittanut viejille, joita asian tiedetään koskevan, aikomuksestaan ehdottaa väliaikaisen tullin voimassaoloajan jatkamista kahdella kuukaudella, ja
viejät eivät ole vastustaneet tätä,
ON ANTANUT TÄMÄN ASETUKSEN:
1 artikla
Asetuksella (EY) N:o 1754/95 käyttöön otetun, Indonesiasta, Korean tasavallasta, Taiwanista ja Thaimaasta peräisin olevan mononatriumglutamaatin tuontiin sovellettavan väliaikaisen polkumyyntitullin voimassaoloaikaa jatketaan kahdella kuukaudella, ja sen voimassaoloaika päättyy 21 päivänä tammikuuta 1996. Kyseisen tullin soveltaminen lakkaa, jos neuvosto ennen tätä päivämäärää vahvistaa lopulliset toimenpiteet tai jos menettely lopetetaan asetuksen (ETY) N:o 2423/88 9 artiklan nojalla.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1995.

Labels: 18
4
1